കോവിഡ്: ബുധനാഴ്ച സൗദിയിലെ മരണം രണ്ടായി കുറഞ്ഞു പുതിയ രോഗികള് 45 ജിദ്ദ: സൗദി അറേബ്യയില് ബുധനാഴ്ച്ച കോവിഡ് ബാധയില് മരണമടയുന്നവരുടെയും ഗുരുതരാവസ്ഥയില് കഴിയുന്നവരുടെയും എണ്ണത്തില് വലിയ കുറവ് രേഖപ്പെടുത്തി. എണ്ണം കഴിഞ്ഞ ഇരുപത്തിനാല് മണിക്കൂറിനുള്ളില് കോവിഡില് മരിച്ചവരുടെ എണ്ണം രണ്ട് ആയും കോവിഡ് ബാധിച്ച് ഗുരുതരാവസ്ഥയില് കഴിയുന്നവരുടെ എണ്ണം 150 ആയും കുറഞ്ഞു. ബുധനാഴ്ച പുതുതായി കോവിഡ് പോസിറ്റിവ് ആയ 45 പേരുടെ പ്രവിശ്യ തിരിച്ചുള്ള സ്ഥിതി ഇപ്രകാരമാണ്: റിയാദ് 12, ജിദ്ദ 7, ബുറൈദ 2, മക്ക 2, ത്വായിഫ് 2, റാബിഗ് 2, മറ്റ് 18 ഇടങ്ങളില് ഒരാള് വീതം. ചികിത്സയിലുള്ളവരില് 41 പേര് കൂടി സുഖം പ്രാപിച്ചതായും ബുധനാഴ്ച ആരോഗ്യ വകുപ്പ് പുറത്തിറക്കിയ റിപ്പോര്ട്ട് വെളിപ്പെടുത്തി. സൗദിയില് ഇതുവരെയായി 547,402 കോവിഡ് കേസുകളാണ് റിപ്പോര്ട്ട് ചെയ്യപ്പെട്ടത്. ഇതില് 8,732 പേരാണ് മരണപ്പെട്ടത്. രോഗം ഭേദമായവരുടെ എണ്ണം 536,447 ഉം ആണ്. കോവിഡ് മുക്തി നിരക്ക് 98 ശതമാനവും മരണനിരക്ക് 1.6 ശതമാനവുമാണെന്നും റിപ്പോര്ട്ട് തുടര്ന്നു. രോഗബാധിതരായി തുടരുന്നവരുടെ സ്ഥിതി തൃപ്തികരമാണ്. സൗദി അറേബ്യയില് ഇതുവരെ 42,832,823 ഡോസ് കോവിഡ് വാക്സിന് വിതരണം ചെയ്തു.